CELEX: C2007/283/44
Language: sk
Date: 2007-11-24 00:00:00
Title: Vec T-474/04: Rozsudok Súdu prvého stupňa z  12. októbra 2007 – Pergan Hilfsstoffe für industrielle Prozesse/Komisia ( Hospodárska súťaž — Kartely — Organické peroxidy — Rozhodnutie zamietajúce žiadosť o odstránenie niektorých pasáží zo zverejneného konečného znenia rozhodnutia, v ktorom sa konštatuje porušenie článku 81 ES — Sprístupnenie informácií týkajúcich sa žalobkyne prostredníctvom zverejnenia rozhodnutia, ktoré jej nebolo určené — Článok 21 nariadenia č. 17 — Profesijné tajomstvo — Článok 287 ES — Prezumpcia neviny — Zrušenie )

24.11.2007   
            
            
               SK
            
            
               Úradný vestník Európskej únie
            
            
               C 283/25
            
         Rozsudok Súdu prvého stupňa z 12. októbra 2007 – Pergan Hilfsstoffe für industrielle Prozesse/Komisia
   (Vec T-474/04) (1)
   
   („Hospodárska súťaž - Kartely - Organické peroxidy - Rozhodnutie zamietajúce žiadosť o odstránenie niektorých pasáží zo zverejneného konečného znenia rozhodnutia, v ktorom sa konštatuje porušenie článku 81 ES - Sprístupnenie informácií týkajúcich sa žalobkyne prostredníctvom zverejnenia rozhodnutia, ktoré jej nebolo určené - Článok 21 nariadenia č. 17 - Profesijné tajomstvo - Článok 287 ES - Prezumpcia neviny - Zrušenie“)
   (2007/C 283/44)
   Jazyk konania: nemčina
   Účastníci konania
   
      Žalobkyňa: Pergan Hilfsstoffe für industrielle Prozesse (Bocholt, Nemecko) (v zastúpení: M. Klusmann a F. Wiemer, advokáti)
   
      Žalovaná: Komisia Európskych spoločenstiev (v zastúpení: A. Bouquet, splnomocnený zástupca, za právnej pomoci A. Böhlke, advokát)
   Predmet veci
   Návrh na zrušenie rozhodnutia Komisie (2004) D/204343 z 1. októbra 2004 v rozsahu, v akom zamieta žiadosť žalobkyne smerujúcu k odstráneniu akejkoľvek zmienky o nej vo zverejnenom konečnom znení rozhodnutia Komisie 2005/349/ES z 10. decembra 2003 o konaní podľa článku 81 Zmluvy o založení ES a podľa článku 53 Dohody o EHP (Prípad COMP/E-2/37.857 – Organické peroxidy) (Ú. v. EÚ L 110, 2005, s. 44)
   Výrok rozsudku
   
               1.
            
            
               Rozhodnutie Komisie (2004) D/204343 z 1. októbra 2004 sa zrušuje.
            
         
               2.
            
            
               Komisia je povinná nahradiť trovy konania.
            
         
      (1)  Ú. v. EÚ C 45, 19.2.2005.